درگئی ریلوے اسٹیشن

درگئی ریلوے اسٹیشن ، خیبر پختونخوا پاکستان میں واقع ہے۔

تاریخ
درگئی ریلوے اسٹیشن کو برطانوی حکومت نے آج سے 132 سال پہلے 1886ء میں تعمیر کرکے پاکستان کے قیام کے بعد 1992ء تک یہ ریلوے اسٹشین مکمل طور پر فعال رہا، اور یہاں روزانہ مال گاڑی پہنچنے کے علاوہ پسینجر سروس بھی باقاعدگی سے پہنچتا رہا ۔ ریلوے اسٹیشن درگئی میں موجود ریکارڈ کے مطابق اس ریلوے اسٹیشن تک اخری گاڑی  اٹھ سال قبل یعنی 14 اپریل 2010ء میں پہنچی تھی۔
ریلوے اسٹیشن میں موجود ریکارڈ کے مطابق اپریل 2010ء میں جو آخری بوگی یہاں وزیر مینشن کراچی سے پہنچی تھی اس بوگی میں پڑے ہوئے سامان (مال) کاٹوٹل کرایہ اس وقت 35000 روپے وصول کیا گیا تھا جو اس وقت اگر ریل گاڑی یا مال گاڑی کی بجائے ٹرکوں میں یہاں پہنچایا جاتا تو اس کا کرایہ عام گاڑیوں کی حساب سے ڈھائی لاکھ روپے بنتی۔
درگئی ریلوے اسٹیشن تک ٹرین امدن بند ہونے سے صرف ملاکنڈ ڈویژن کے سات اضلاع کو نہیں بلکہ ضلع مردان کے کئی چھوٹی بڑی دیہات اور قصبات کو بھی اس سہولت سے محروم کردیا گیا۔ کیونکہ نوشہرہ سے درگئی تک راستے میں گیارہ چھوٹے بڑے اسٹیشن یا جنکشن اب بھی موجود ہے، ریلوے ذرائع کے مطابق نوشہرہ سے درگئی تک اٹھ ریلوے اسٹیشن رشکئی، مردان، رسالپور، گوجر گڑھی، ہاتھیان، کلپانئی، اور درگئی سٹینشوں کا عملہ اب بھی موجو د ہے۔ درگئی میں انگریز وں کا نصب شدہ اس دور کے سب سے بہترین ٹربائن (جس پر انجن کو گھما کر واپس کیا جاتا ہے) اب بھی درست حالت میں ہے، جبکہ اسٹیشن میں موجود انتظار گاہ، فٹ پاتھ، ٹکٹ گھر، ریکارڈ روم کو معمولی مرمت کے بعد دوبارہ فعال کیا جاسکتا ہے۔ 

ریلوے ذرائع کے مطابق عام گاڑی اور ٹرین کی کرایہ میں چار گنا پانچ گنا اضافہ ہوتا ہے۔ 
نوشہرہ سے درگئی تک ریلوے ٹریک یا ریل پاٹلی ابھی تک درست اور صحیح حالت میں ہے۔

نوشہرہ-درگئی ریلوے لائن پر اسٹیشنز
نوشہرہ جنکشن ریلوے اسٹیشن
رسالپور کینٹ ریلوے اسٹیشن
رشکے ریلوے اسٹیشن
مردان جنکشن ریلوے اسٹیشن > چارسدہ تک
گوجر گڑھی ریلوے اسٹیشن
کلپانی ریلوے اسٹیشن
تخت بھائی ریلوے اسٹیشن
ہاتھیاں ریلوے اسٹیشن
سخاکوٹ ریلوے اسٹیشن
 درگئی ریلوے اسٹیشن

مزید دیکھیے 
 پاکستان ریلویز
 ریلوے اسٹیشن

بیرونی روابط 
 پاکستان ریلوے کی ویب سائٹ

1886ء میں قائم ہونے والے ریلوے اسٹیشن
پاکستان کے ریلوے اسٹیشن
پاکستان میں ریل نقل و حمل
ضلع مالاکنڈ میں ریلوے اسٹیشن
پاکستان میں کالعدم ریلوے اسٹیشن
ویکی ڈیٹا سے مطابقت رکھنے والی مختصر تفصیل